Materiál na rokovanie 
Hospodárskej a sociálnej rady SR
dňa 24. 6. 2019 

k bodu č. 3)

Stanovisko ZMOS 
k návrhu nariadenia vlády Slovenskej republiky o poskytovaní pomoci na dodávanie a distribúciu ovocia, zeleniny, mlieka a výrobkov z nich pre deti a žiakov v školách

Všeobecne k návrhu:
Materiál na rokovanie Hospodárskej a sociálnej rady Slovenskej republiky predkladá Ministerstvo pôdohospodárstva a rozvoja vidieka Slovenskej republiky na základe úlohy č. 1 na mesiac júl z Plánu legislatívnych úloh vlády SR na rok 2019.  

Podľa predkladacej správy návrhom nariadenia vlády sa predovšetkým upravuje zoznam poľnohospodárskych výrobkov podľa prílohy I k Zmluve o fungovaní Európskej únie (Ú. v. EÚ C 202, 7.6.2016) v sektore ovocia a zeleniny.
V zmysle Stratégie Slovenskej republiky pre realizáciu školského programu na školské roky 2017/2018 – 2022/2023 sa zároveň znižuje maximálny obsah pridaného cukru alebo medu     v mliečnych výrobkoch kategórie C) a D) zo 7 % na 6 %.
Okrem toho sa aktualizuje spôsob určovania maximálnej výšky pomoci na dodávanie alebo distribúciu školských mliečnych výrobkov žiakom, na dodávanie školského ovocia a zeleniny žiakom, na školské sprievodné opatrenia alebo na školské propagačné opatrenia v príslušnom školskom roku, ktorý zohľadňuje princíp prideľovania maximálnej výšky pomoci na školské sprievodné opatrenia na počet žiakov, pre ktorých sa v príslušnom školskom roku zabezpečujú. 

Návrh bol predmetom pripomienkového konania a predkladá sa bez rozporov.   

Návrh nariadenia vlády bude mať negatívny vplyv na rozpočet verejnej správy, avšak tento vplyv je rozpočtovo zabezpečený z prostriedkov Európskeho poľnohospodárskeho záručného fondu určených na vykonávanie školského programu v Slovenskej republike, hoci objem finančných prostriedkov EÚ na roky 2021 - 2022 bude známy až po schválení balíka novej legislatívy upravujúcej Spoločnú poľnohospodársku politiku na programové obdobie 2021 - 2027.   

Pripomienky k návrhu:
ZMOS v rámci medzirezortného pripomienkového konania neuplatnil pripomienky k predmetnému návrhu.

Záver:
ZMOS navrhuje HSR SR, aby odporučila vláde Slovenskej republiky predložený návrh  na ďalšie konanie.

							
			  		              Mgr. Branislav Tréger, PhD.
							 predseda ZMOS